

**Мемлекеттік органдар мен ұйымдардың бизнес-әріптестер тізілімімен интеграциялауға жататын ақпараттандыру объектілерінің тізбесін бекіту туралы**

***Күшін жойған***

Қазақстан Республикасы Үкіметінің 2021 жылғы 26 мамырдағы № 342 қаулысы. Күші жойылды - Қазақстан Республикасы Үкіметінің 2023 жылғы 17 шiлдедегi № 603 қаулысымен.

      Ескерту. Күші жойылды - ҚР Үкіметінің 17.07.2023 № 603 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) қаулысымен.

            ЗҚАИ-ның ескертпесі!

            Осы қаулы 01.07. 2021 бастап қолданысқа енгізіледі

      2015 жылғы 29 қазандағы Қазақстан Республикасы Кәсіпкерлік кодексінің 25-1-бабының 3-тармағына сәйкес Қазақстан Республикасының Үкіметі ҚАУЛЫ ЕТЕДІ:

      1. Қоса беріліп отырған мемлекеттік органдар мен ұйымдардың бизнес-әріптестер тізілімімен интеграциялауға жататын ақпараттандыру объектілерінің тізбесі бекітілсін.

      2. Осы қаулы 2021 жылғы 1 шілдеден бастап қолданысқа енгізіледі және ресми жариялануға тиіс.

|  |  |
| --- | --- |
|
*Қазақстан Республикасының**Премьер-Министрі*
 |
*А. Мамин*
 |

|  |  |
| --- | --- |
|   | Қазақстан РеспубликасыҮкіметінің2021 жылғы 26 мамырдағы№ 342 қаулысыменбекітілген |

 **Мемлекеттік органдар мен ұйымдардың бизнес-әріптестер тізілімімен интеграциялауға жататын ақпараттандыру объектілерінің тізбесі**

      Мемлекеттік органдар мен ұйымдардың бизнес-әріптестер тізілімімен интеграциялауға жататын ақпараттандыру объектілері:

      1) "Интеграцияланған салықтық ақпараттық жүйе" ақпараттық жүйесі;

      2) "Интеграцияланған деректерді сақтау орны" ақпараттық жүйесі;

      3) "Акциз" ақпараттық жүйесі;

      4) "Салық төлеушілер мен салық салу объектілерінің тізілімі" ақпараттық жүйесі;

      5) "Салық төлеушінің кабинеті" web-қосымшасы" ақпараттық жүйесі;

      6) "Деректерді бірыңғай сақтау орны" ақпараттық жүйесі;

      7) "Орталықтандырылған біріздендірілген дербес шот" ақпараттық жүйесі;

      8) "Интеграцияланған деректер базасы" ақпараттық жүйесі;

      9) "Ақпараттық есепке алу орталығы" ақпараттық жүйесі;

      10) "Заңды тұлғалар" мемлекеттік дерекқоры" ақпараттық жүйесі;

      11) "Жеке тұлғалар" мемлекеттік дерекқоры" ақпараттық жүйесі;

      12) "Жылжымайтын мүлік тіркелімі" мемлекеттік дерекқоры" ақпараттық жүйесі;

      13) "Е-лицензиялау" мемлекеттік дерекқоры" ақпараттық жүйесі;

      14) "Азаматтық хал актілерінің жазбалары" ақпараттық жүйесі;

      15) атқарушылық іс жүргізу органдарының автоматтандырылған ақпараттық жүйесі;

      16) "е-Статистика" интеграцияланған ақпараттық жүйесі;

      17) "Мекенжай тіркелімі" ақпараттық жүйесі;

      18) "Талдау орталығы" ақпараттық жүйесі;

      19) "Төрелік" автоматтандырылған ақпараттық-талдау жүйесі;

      20) "Сервистік орталық" автоматтандырылған ақпараттық жүйесі;

      21) "Сатып алудың бірыңғай терезесі" ақпараттық жүйесі;

      22) көліктік дерекқордың және тасымалдаулар қауіпсіздігі мониторингінің ақпараттық-талдау жүйесі.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК